CELEX: 62017CA0617
Language: hu
Date: 2019-04-03 00:00:00
Title: C-617/17. sz. ügy: A Bíróság (negyedik tanács) 2019. április 3-i ítélete (a Sąd Najwyższy [Lengyelország] előzetes döntéshozatal iránti kérelme) — Powszechny Zakład Ubezpieczeń na Życie S. A. kontra Prezes Urzędu Ochrony Konkurencji i Konsumentów (Előzetes döntéshozatal — Verseny — EK 82. cikk — Erőfölénnyel való visszaélés — 1/2003/EK rendelet — A 3. cikk (1) bekezdése — A nemzeti versenyjog alkalmazása — A nemzeti jogszabályok és az uniós jog alapján egy-egy bírságot kiszabó nemzeti versenyhatósági határozat — Az Európai Unió Alapjogi Chartája — 50. cikk — A ne bis in idem elve — Alkalmazhatóság)

17.6.2019   
            
            
               HU
            
            
               Az Európai Unió Hivatalos Lapja
            
            
               C 206/7
            
         
      A Bíróság (negyedik tanács) 2019. április 3-i ítélete (a Sąd Najwyższy [Lengyelország] előzetes döntéshozatal iránti kérelme) — Powszechny Zakład Ubezpieczeń na Życie S. A. kontra Prezes Urzędu Ochrony Konkurencji i Konsumentów
      (C-617/17. sz. ügy) (1)
      
      (Előzetes döntéshozatal - Verseny - EK 82. cikk - Erőfölénnyel való visszaélés - 1/2003/EK rendelet - A 3. cikk (1) bekezdése - A nemzeti versenyjog alkalmazása - A nemzeti jogszabályok és az uniós jog alapján egy-egy bírságot kiszabó nemzeti versenyhatósági határozat - Az Európai Unió Alapjogi Chartája - 50. cikk - A ne bis in idem elve - Alkalmazhatóság)
      (2019/C 206/08)
      Az eljárás nyelve: lengyel
      
         A kérdést előterjesztő bíróság
      
      Sąd Najwyższy
      
         Az alapeljárás felei
      
      
         Felperes: Powszechny Zakład Ubezpieczeń na Życie S. A.
      
         Alperes: Prezes Urzędu Ochrony Konkurencji i Konsumentów
      
         Az eljárásban részt vesz: Edward Dętka, Mirosław Krzyszczak, Zakład Projektowania i Programowania Systemów Sterowania Atempol Sp. z o.o. w Piekarach Śląskich, Ommer Polska Sp. z o.o. w Krapkowicach, Glimat Marcinek i S-ka spółka jawna w Gliwicach, Jastrzębskie Zakłady Remontowe Dźwigi Sp. z o.o. w Jastrzębiu Zdroju, Petrofer-Polska Sp. z o.o. w Nowinach, Pietrzak B. B. Beata Pietrzak, Bogdan Pietrzak Spółka jawna w Katowicach, Ewelina Baranowska, Przemysław Nikiel, Tomasz Woźniak, Spółdzielnia Kółek Rolniczych w Bielinach, Lech Marchlewski, Zakład Przetwórstwa Drobiu Marica spółka jawna J. M. E. K. Wróbel sp. jawna w Bielsku Białej, HTS Polska Sp. z o.o., Paco Cases Andrzej Paczkowski, Piotr Paczkowski spółka jawna w Puszczykowie, Bożena Kubalańca, Zbigniew Arczykowski, Przedsiębiorstwo Produkcji Handlu i Usług Unipasz Sp. z o.o. w Radzikowicach, Janusz Walocha, Marek Grzegolec
      
         Rendelkező rész
      
      Az Európai Unió 2000. december 7-én Nizzában kihirdetett Alapjogi Chartájának 50. cikkében szabályozott ne bis in idem elvét akként kell értelmezni, hogy azzal nem ellentétes, ha valamely nemzeti versenyhatóság valamely vállalkozással szemben ugyanazon határozat keretében egy-egy bírságot szab ki a nemzeti versenyjog megsértéséért és az EK 82. cikk megsértéséért. Ilyen helyzetben ugyanakkor a nemzeti versenyhatóságnak meg kell bizonyosodnia arról, hogy a bírságok összességükben véve arányosak a jogsértés jellegével.
      
         (1)  HL C 104., 2018.3.19